ମୋଦିଙ୍କ ମନ୍ତ୍ରିମଣ୍ଡଳ ଅଦଳବଦଳ ! ଆସନ୍ତୁ ଜାଣିବା କେଉଁ ମନ୍ତ୍ରୀଙ୍କ ଭାଗ୍ୟ ଚମକିଲା ଆଉ କାହାକୁ କ୍ଷତି ସହିବାକୁ ପଡ଼ିଲା | Kanak News\nକନକ ବ୍ୟୁରୋ : ସଂପ୍ରସାରିତ ହେଲା ମୋଦି ମନ୍ତ୍ରିମଣ୍ଡଳ । ରବିବାର ଦିନ ମୋଦି ମନ୍ତ୍ରିମଣ୍ଡଳରେ ବିସ୍ତାର ହୋଇଛି । ୧୩ ଜଣ ମନ୍ତ୍ରୀ ପଦ ଓ ଗୋପନୀୟତାର ଶପଥ ଗ୍ରହଣ କରିଛନ୍ତିି । ଏଥିରୁ ୪ ଜଣ କ୍ୟାବିନେଟ ଓ ୯ ଜଣ ରାଜ୍ୟ ମନ୍ତ୍ରୀ ଭାବେ ଶପଥ ଗ୍ରହଣ କରିଛନ୍ତି । ୪ ଜଣ କ୍ୟାବିନେଟ୍ ମନ୍ତ୍ରୀ ଭାବେ ନିର୍ମଳା ସୀତାରମଣ, ପୀୟୁଷ ଗୋୟଲ, ଧର୍ମେନ୍ଦ୍ର ପ୍ରଧାନ ଓ ମୁଖତାର ଅବାସ ନକବୀଙ୍କ ପଦନ୍ନୋତି ହୋଇଛି । ମୋଦି ସରକାର ତୃତୀୟ ଥର ପାଇଁ ମନ୍ତ୍ରିମଣ୍ଡଳ ଅଦଳବଳଦ କରିଛନ୍ତି । ମନ୍ତ୍ରିମଣ୍ଡଳ ଅଦଳବଦଳରେ କିଛି ମନ୍ତ୍ରୀଙ୍କୁ ବିଭାଗ ଛଡ଼ାଇ ନିଆଛି ତ ଆଉ କିଛି ମନ୍ତ୍ରୀଙ୍କୁ ଅତିରିକ୍ତ ଭାର ଦେଇ ଦିଆଯାଇଛି ।\nତେବେ ମୋଦିଙ୍କ ନୂଆ ମନ୍ତ୍ରିମଣ୍ଡଳରେ ଜେଡିୟୁ ଓ ଏଆଇଏଡ଼ିଏମକେକୁ କୌଣସି ପଦ ନମଳିବାରୁ ରାଜନୀତି ସରଗରମ ହୋଇଉଠିଛି । ରାଜନୀତି ମହଲ ଠାରୁ ଆରମ୍ଭ କରି ବିଭିନ୍ନ ଟିଭି ଚ୍ୟାନେଲର ଷ୍ଟୁଡ଼ିଓରେ ଏନେଇ ଚର୍ଚ୍ଚା ଜୋର ଧରିଛି । ଏହି ଅଦଳବଦରେ ଜନତା ଅସନ୍ତୁଷ୍ଟ ଥିବା ଜଣାପଡ଼ିଛି । କିଛି ନେତାଙ୍କ ନାମ ନେଇ ମୋଦି କ୍ୟାବିନେଟରେ ସାମିଲ କରିବା ପାଇଁ ସୋସିଆଲ ମିଡ଼ିଆରେ ଜନତା ଦାବି କରୁଥିବା ସୂଚନା ମିଳିଛି । ତେବେ ମନ୍ତ୍ରିମଣ୍ଡଳ ଅଦଳବଦଳ ପରେ କେଁଉ କେଉଁ ମନ୍ତ୍ରୀ ଲାଭରେ ଅଛି ଆଉ କିଏ କିଏ କ୍ଷତିରେ ଅଛନ୍ତି ଆସନ୍ତୁ ଜାଣିବା -\nମନ୍ତ୍ରିମଣ୍ଡଳ ଅଦଳବଦଳ ପରେ କେଉଁ କେଉଁ ମନ୍ତ୍ରୀ ଲାଭରେ ଅଛନ୍ତି ?\nନିର୍ମଳା ସୀତାରମଣ :\nଇନ୍ଦିରା ଗାନ୍ଧୀଙ୍କ ପରେ ନିର୍ମଳା ସୀତାରମଣ ଦେଶର ପ୍ରଥମ ପୂର୍ଣ୍ଣକାଳୀନ ମହିଳା ରକ୍ଷାମନ୍ତ୍ରୀ ହୋଇଛନ୍ତିି । ଏହା ପୂର୍ବରୁ ଇନ୍ଦିରା ଗାନ୍ଧୀ ୨ ଥର ୧୯୭୫ ଓ ୧୯୮୦-୮୨ ରେ ମଧ୍ୟ ଏହି ମନ୍ତ୍ରାଳୟର ଦାୟିତ୍ୱ ସମ୍ଭାଳିଥିିଲେ । କିନ୍ତୁ ସେ ପୂର୍ଣ୍ଣକାଳୀଳ ରକ୍ଷାମନ୍ତ୍ରୀ ନଥିିଲେ । ଶପଥ ନେଇଥିବା ୧୩ ମନ୍ତ୍ରୀଙ୍କ ମଧ୍ୟରେ ନିର୍ମଳା ସୀତାରମଣ ଏକୁଟିଆ ମହିଳା । ମନ୍ତ୍ରିମଣ୍ଡଳ ଅଦଳବଦଳରେ ନିର୍ମଳା ସୀତାରମଣ ସବୁଠାରୁ ଅଧିକ ଲାଭ ପାଇଛନ୍ତି । ସେ ବାଣିଜ୍ୟ ମନ୍ତ୍ରାଳୟ ରାଜ୍ୟମନ୍ତ୍ରୀ ପଦରୁ ସିଧା ରକ୍ଷାମନ୍ତ୍ରୀ ପଦ ପାଇଛନ୍ତି ।\nନିତିନ ଗଡ଼କରୀ :\nପୁରୁଣା କ୍ୟାବିନେଟ ମନ୍ତ୍ରୀ ମଧ୍ୟରୁ ନିତିନ ଗଡ଼କରୀ ମଧ୍ୟ ଏହି ଅଦଳବଦଳ ଯୋଗୁଁ ଲାଭରେ ଅଛନ୍ତିି । ସଡ଼କ ପରିବହନ ବ୍ୟତୀତ ଏବେ ନଦୀ ବିକାଶ ଓ ଗଙ୍ଗା କାର୍ୟ୍ୟାଳୟ ଦାୟିତ୍ୱ ତାଙ୍କୁ ମିଳିଛି । ଏପର୍ୟ୍ୟନ୍ତ ଏହି ମନ୍ତ୍ରାଳୟର ଦାୟିତ୍ୱ ଉମା ଭାରତୀଙ୍କ ଉପରେ ନ୍ୟସ୍ତ ଥିଲା । ଗଙ୍ଗାର ସଫେଇ ନେଇ ୨୦୧୪ ନିର୍ବାଚନ ସମୟରେ ମୋଦି ଜୋରସୋରରେ ପ୍ରଚାର ଓ ପ୍ରସାର କରିଥିଲେ । ପରେ ଏଥିପାଇଁ ଅଲଗା ମନ୍ତ୍ରାଳୟ ମଧ୍ୟ ତିଆରି କରାଯାଇଥିଲା । ଗଙ୍ଗା ସଫେଇର ଦାୟିତ୍ୱ ଏବେ ଗଡକରୀଙ୍କୁ ଅର୍ପଣ କରାଯାଇଛି ।\nଧର୍ମେନ୍ଦ୍ର ପ୍ରଧାନ :\nକ୍ୟାବିନେଟ ଅଦଳବଦଳ ପରେ ଧର୍ମେନ୍ଦ୍ର ପ୍ରଧାନଙ୍କୁ ମଧ୍ୟ ଭଲ କାମ ପାଇଁ ଉପହାର ମିଳିଛି । ପେଟ୍ରୋଲିୟମ୍ ଓ ପ୍ରାକୃତିକ ଗ୍ୟାସ ମନ୍ତ୍ରାଳୟ ବ୍ୟତୀତ ତାଙ୍କୁ କୌଶଳ ବିକାଶ ଓ ଉଦ୍ୟୋଗ ବିଭାଗ ଦାୟିତ୍ୱ ମିଳିଛି । ଧର୍ମେନ୍ଦ୍ରଙ୍କୁ ଙ୍କୁ ତାଙ୍କ କାମ ପାଇଁ ପଦନ୍ନୋତି ମିଳିଛି । ସବସିଡ଼ିକୁ ଜମା ଖାତାରେ ସିଧାହସ୍ତାନ୍ତରିତ କରିବା ପାଇଁ ପ୍ରଥମ ଥର ପାଇଁ ସ୍ୱର ଉଠାଇଥିଲେ ଧର୍ମେନ୍ଦ୍ର ପ୍ରଧାନ । ଯାହା ଦ୍ୱାରା ନକଲି କନେକ୍ସନ ରୋକିବା ପାଇଁ ଅଭିଯାନ ଆରମ୍ଭ ହୋଇଥିଲା । ଧର୍ମେନ୍ଦ୍ରଙ୍କ ଏହି ପଦକ୍ଷେପ ଯୋଗୁଁ ସରକାରଙ୍କ ୨୧, ୦୦୦ କୋଟି ଟଙ୍କା ବଞ୍ଚିଗଲା । ଧୀରେ ଧୀରେ ପେଟ୍ରାଲିୟ୍ରମ ମନ୍ତ୍ରୀଙ୍କ ଏହି ଯୋଜନା କେନ୍ଦ୍ର ସରକାରଙ୍କୁ ବହୁତ ପସନ୍ଦ ଆସିଥିଲା । ନରେନ୍ଦ୍ର ମୋଦିଙ୍କ ସରକାରଙ୍କ ଗତ ୩ ବର୍ଷରେ ପ୍ରଧାନମନ୍ତ୍ରୀ ଉଜ୍ଜଳା ଯୋଜନାକୁ ଗୁରୁତ୍ୱ ଦେଇଛନ୍ତି ।\nପୀୟୁଷ ଗୋୟଲ :\nମୋଦି କ୍ୟାବିିନଟରେ ପୀୟୁଷ ଗୋୟଲଙ୍କର ମଧ୍ୟ ପଦନ୍ନୋତି ହୋଇଛି । ସୁରେଶ ପ୍ରଭୁ ରେଳ ମନ୍ତ୍ରାଳୟ ଛାଡ଼ିବା ପରେ ପୀୟୁଷ ଗୋୟଲଙ୍କୁ ରେଳ ମନ୍ତ୍ରାଳୟ ଦାୟିତ୍ୱ ଦିଆଯାଇଛି । ପୀୟୁଷ ଗୋୟଲଙ୍କ ପାଖରେ କୋୟଲା ମନ୍ତ୍ରାଳୟ ଦାୟିତ୍ୱ ମଧ୍ୟ ରହିବ । ଏହା ପୂର୍ବରୁ ତାଙ୍କ ଉପରେ ଶକ୍ତି ମନ୍ତ୍ରାଳୟର ଦାୟିତ୍ୱ ଥିଲା । ଶକ୍ତି ମନ୍ତ୍ରାଳୟରେ ତାଙ୍କର କାମକୁ ନଜରରେ ଦେଖି ରେଳ ମନ୍ତ୍ରାଳୟ ପରି ଗରୁରତ୍ୱପୂର୍ଣ୍ଣ ଦାୟିତ୍ୱ ତାଙ୍କୁ ଦିଆଯାଇଛି ।\nରାଜ୍ୟବର୍ଦ୍ଧନ ସିଂ ରାଠୋର :\nସୂଚନା ଓ ପ୍ରସାରଣ ରାଜ୍ୟମନ୍ତ୍ରୀ ରାଜ୍ୟବର୍ଦ୍ଧନ ସିଂ ରାଠୋର ମଧ୍ୟ ଅଦଳବଦଳ ଯୋଗୁଁ ଲାଭରେ ଅଛନ୍ତି । ତାଙ୍କୁ ଖେଳ ମନ୍ତ୍ରାଳୟର ସ୍ୱତନ୍ତ୍ର ଦାୟିତ୍ୱ ଦିଆଯାଇଛି । ଏହା ବ୍ୟତୀତ ସେ ସୂଚନା ପ୍ରସାରଣ ମନ୍ତ୍ରାଳୟର ଦାୟିତ୍ୱ ମଧ୍ୟ ସମ୍ଭାଳିବେ । ସେ ନିଜେ ଜଣେ କ୍ରିଡାବିତ ହୋଇଥିବାରୁ ତାଙ୍କୁ ଏହି ଦାୟିତ୍ତ୍ୱ ଦିଆଯାଇଥିବା କୁହାଯାଉଛି ।\nମୁଖତାର ଆବାସ ନକବୀ : ଅଟଳ ବିହାରୀ ବାଜପେୟୀ ସରକାରରେ ସୂଚନା ପ୍ରସାରଣ ମନ୍ତ୍ରୀ ଥିବା ନକଭୀ ମୋଦି କ୍ୟାବିନେଟରେ ସଂସଦୀୟ ବ୍ୟାପାର ରାଷ୍ଟ୍ରମନ୍ତ୍ରୀ ଭାବେ କାର୍ୟ୍ୟ କରୁଥିଲେ । ଏବେ ସଂଖ୍ୟା ଲଘୁ ବ୍ୟାପାର ମନ୍ତ୍ରାଳୟ ଦାୟିତ୍ୱ ତାଙ୍କୁ ଅର୍ପଣ କରାଯାଇଛି ।\nଏହି ଅଦଳବଦଳରେ କାହାକୁ କ୍ଷତି ପହଞ୍ଚିଛି -\nସୁୁରେଶ ପ୍ରଭୁ : ଏହି ଅଦଳବଦଳ ଯୋଗୁଁ ସୁରେଶ ପ୍ରଭୁଙ୍କୁ ସବୁଠୁ ଅଧିକ କ୍ଷତି ହୋଇଛି । ନିକଟରେ ହୋଇଥିବା ରେଳ ଦୁର୍ଘଟଣା ଯୋଗୁଁ ସେ ନିଜର ରେଳ ମନ୍ତ୍ରାଳୟ ଦାୟିତ୍ୱକୁ ହରାଇଛନ୍ତି । ଏତେ ତାଙ୍କୁ ବାଣିଜ୍ୟ ଓ ଉଦ୍ୟୋଗ ମନ୍ତ୍ରାଳୟର ଦାୟିତ୍ୱ ମିଳିଛି । ଯାହାକୁ ଏପଯ୍ୟନ୍ତ ନିର୍ମଳ ସୀତାରମଣ ରାଜ୍ୟ ମନ୍ତ୍ରୀ ରୂପେ ସମ୍ଭାଳୁଥିଲେ ।\nଉମା ଭାରତୀ : ଉମା ଭାରତୀଙ୍କ ଠାରୁ ଜଳ ସଂପଦ, ନଦୀ ବିକାଶ ଓ ଗଂଗା ସଫେଇ ମନ୍ତ୍ରାଳୟ କାଢ଼ି ନିଆଯାଇଛି । ତାଙ୍କୁ ଏବେ ପରିମଳ ଓ ପାନୀୟ ଜଳ ବିଭାଗ ଦିଆଯାଇଛି । ଉମା ଭାରତୀ ଶପଥ ଗ୍ରହଣ ସମାରୋହରେ ମଧ୍ୟ ଭାଗ ନେଇ ନଥିଲେ ।\nବିଜୟ ଗୋୟଲ : ମନ୍ତ୍ରୀ ମଣ୍ଡଳରେ ଅଦଳବଦଳ ପରେ ଗୋୟଲଙ୍କୁ ଖେଳ ମନ୍ତ୍ର।ଳୟ ପରିବର୍ତ୍ତେ ସଂସଦୀୟ କାର୍ୟ୍ୟ ରାଜ୍ୟ ମନ୍ତ୍ରୀର ଦାୟିତ୍ୱ ନିଆଯାଇଛି ।\nନଅ ଜଣ ନୂଆ ରାଷ୍ଟ୍ରମନ୍ତ୍ରୀଙ୍କୁ ମନ୍ତ୍ରୀମଣ୍ଡଳରେ ସ୍ଥାନ ମିଳିଛି । ବିଭିନ୍ନ ରାଜ୍ୟରେ ନିର୍ବାଚନ ଆଗକୁ ଥିବା ବେଳେ ସାଙ୍ଗଠାନିକ ଦୃଷ୍ଟିରୁ ଏହି ୯ଜଣଙ୍କୁ ନିଜ ସହ ନେଇଛନ୍ତି ମୋଦି ।
